Document ID: /roh_data/filtered/fineweb-2-filterrobots_roh.jsonl.gz/69733

Parts da la Germania ston quintar cun plievgia intensiva fin viaden la notg sin gievgia. Quai annunzia il servetsch meteorologic. Uss creschan ils quitads, che la situaziun en las regiuns ch'han gia uss auas grondas daventia anc pli difficila. Per lung dal flum Elbe èn divers territoris inundads. Ed en pliras regiuns dal Bundesland Niedersachsen regurdavan prads ed ers er oz a cuntradas da lais.
En parts da la Gemania resta la situaziun d'aua gronda vinavant tendida: Surtut en la Germania Centrala duaja plover intensivamain ils proxims dis. Quai scriva il servetsch naziunal da meteorologia. Cunzunt en la Saxonia Bassa enturn la citad da Hannover averteschan las autoritads vinavant d’inundaziuns.
En differentas regiuns dal pajais èn ils pumpiers stads en acziun permanenta. Da Bumaun ha il chancelier Olaf Scholz visità las regiuns ed empermess agid da la Confederaziun.